כדי להציל את המוטאנטים מהשפעות "בית אם", חיה ואנג'ל אוספים חבורת מדענים מומחים שיעזרו להם, כשביניהם נמנים מדיסון ג'פריס, דוקטור נמסיס וד"ר קביטה ראו. הם עורכים מסע בזמן בחזרה לשנת 1906 כדי למצוא את הוריו של דוקטור נמסיס ולגלות את מקורותיה של המוטציה המודרנית. בתקופת זמן זו הם נלחמים בגרסה ראשונית של זקיפי הסנטינל, שנוצר בידי מועדון הלפייר, וגורמים שלא במתכוון לרעידת האדמה בסן פרנסיסקו. עם חזרתם לזמן ההווה, הם מגלים שראיות ה-DNA שלהם קבורים במקום בו פסלו המוזהב של טיאמט ניצב בפארק שער הזהב.